b"\n_START_ARTICLE_\nDr. Jekyll and Mr. Hyde\n_START_SECTION_\nArgument\n_START_PARAGRAPH_\nLondres. El doctor Henry Jekyll, jove i brillant metge, \xc3\xa9s prom\xc3\xa8s amb Beatrix Emery. Les seves recerques sobre la dualitat del B\xc3\xa9 i Mal amb l'home i el seu desig de dissociar aquestes tend\xc3\xa8ncies l'acaparen completament. Les seves teories no aconsegueixen la unanimitat amb els seus confrares m\xc3\xa9s conservadors. El pare de Beatrix, Sir Charles Emery, descontent amb el no conformisme de Jekyll i amb la seva impaci\xc3\xa8ncia en casar-se amb la seva filla, decideix allunyar aquesta durant un temps, per tal de provar el seu afecte. Un vespre, Jekyll acompanyat del seu amic, el doctor John Lanyon, salva d'una agressi\xc3\xb3 la bella Ivy Peterson, una cambrera de bar, i l'acompanya a casa seva. _NEWLINE_Despr\xc3\xa9s de llargues recerques enclaustrat al seu laboratori, Jekyll es decideix a experimentar sobre ell mateix una poci\xc3\xb3 que t\xc3\xa9 a punt. S'enfonsa llavors en un estat semiconscient poblat de visions fantasmag\xc3\xb2riques i es transforma en una criatura mal\xc3\xa8fica que batejar\xc3\xa0 Mister Hyde. All\xc3\xb2 m\xc3\xa9s negatiu de la personalitat de Jekyll, d'un salvatgisme incontrolable, recorrer\xc3\xa0 d'ara endavant tots els vespres els carrerons de mala fam de Londres, feli\xc3\xa7 de satisfer els seus instints violents. Troba Ivy i la converteix en una amant submisa que terroritza fins que Ivy decideix anar a veure el doctor Jekyll per confiar-li les tortures f\xc3\xadsiques i morals que experimenta i sol\xc2\xb7licitar la seva ajuda. Havent-li prom\xc3\xa8s que Hyde no la turmentar\xc3\xa0 mai m\xc3\xa9s, Jekill decideix posar fi als seus experiments._NEWLINE_La tornada de Beatrix l'ajudar\xc3\xa0 a sortir de les seves obsessions i Sir Charles Emery accepta finalment el seu matrimoni. Per\xc3\xb2 un vespre, Jekyll es metamorfosa malgrat ell, invertint el proc\xc3\xa9s. Va a casa d'Ivy, que s'adona que Jekyll i Hyde no s\xc3\xb3n m\xc3\xa9s que un, i l'acaba escanyant. Fuig i despr\xc3\xa9s d'haver trobat la seva aparen\xc3\xa7a ordin\xc3\xa0ria gr\xc3\xa0cies a les seves pocions, decideix anunciar a Beatrix que ja no es vol casar. Per\xc3\xb2 les seves metamorfosis no paren. Convertit en Hyde, ataca Beatrix que \xc3\xa9s salvada in extremis pel seu pare i els seus criats. Perseguit per la policia, es refugia al seu laboratori. Despr\xc3\xa9s d'haver reconegut i haver demostrat el seu secret a Lanyon, \xc3\xa9s abatut per la policia amb els trets de Hyde i retroba a la seva mort la seva verdadera cara."